ความคืบหน้าสถานการณ์โรคไข้หวัดนกที่เริ่มดีขึ้นเป็นลำดับ ประชาชนหันมากินไก่กินไข่ตามปกติแล้ว นั้น เมื่อเช้าวันที่  19  ก.พ. มีการสัมมนาทางวิชาการเรื่องมาตรฐานฟาร์มไก่-สัตว์ปีก และแนวทางการป้องกันควบคุมการระบาดของไข้หวัดนกในระยะยาว ที่โรงแรมรามาการ์เด้นส์ โดยนายเนวิน ชิดชอบ รมช.เกษตรและสหกรณ์ กล่าวเปิดการสัมมนาว่า การควบคุมสถานการณ์ไข้หวัดนกในอนาคต จะต้องพัฒนาระบบการเลี้ยงไก่ของไทยให้มีมาตรฐาน ในรูปแบบการจัดการแบบแยกส่วน หรือที่เรียกว่าระบบโซนนิ่ง ที่สหรัฐอเมริกาหรือยุโรปใช้ระบบนี้อยู่